AQSh prezidenti Donald Tramp 4 fevralda sud tomonidan uning immigratsiya farmonining bekor qilinishi oqibatida AQShga o‘ta xavfli odamlar kelishi mumkinligini aytdi. "Farmon sudya tomonidan bekor qilingani oqibatida bizning mamlakatga juda yomon va o‘ta xavfli odamlar kirishi mumkin", deb yozgan Tramp tvitterda. Uning aytishicha, sudning bu qarori "dahshatlidir". Avvalroq AQSh ichki xavfsizlik vazirligi (IXV) Trampning 7 ta musulmon davlat fuqarolariga AQShga kirishini taqiqlovchi farmoni amal qilishini to‘xtatgani ma’lum qilingandi. Trampning o‘zi bu qaror bo‘yicha "Agar sudya IXV tomonidan kiritilgan taqiqlovni to‘xtata olsa va istalgan odam, hattoki g‘araz niyatli kimsalar ham AQShga kela olsa, davlatimiz qayerga qarab ketmoqda?" degan savol bilan yuzlangan.